Joe Hall

Joseph Henry Hall (3. toukokuuta 1882 Milwich, Staffordshire, Yhdistynyt kuningaskunta – 5. huhtikuuta 1919 Seattle, Washington, Yhdysvallat), lempinimeltään Paha-Joe Hall oli englantilaissyntyinen kanadalainen jääkiekkoilija, pelipaikaltaan puolustaja. Hän pelasi ammattilaisjääkiekkoa vuodesta 1904 vuoteen 1919, jolloin hän kuoli espanjantaudin seurauksena. Hän voitti Stanley Cupin kolmesti Quebec Bulldogsissa ja kerran Kenora Thistlesissä.

 Pelaajaura 
Hall syntyi Englannin Staffordshiressa, mutta muutti perheensä mukana jo nuorella iällä Kanadaan ja kasvoi Brandonin kaupungissa Manitoban provinssissa. Hän pelasi Manitoba Hockey Associationissa Brandon Wheat Kingsissä, Winnipeg Rowing Clubissa ja Kenora Thistlesissä, sekä NHA:ssa Quebec Bulldogsin jäsenenä. Hän pelasi Montreal Canadiensissa sen kahtena ensimmäisenä kautena NHL:ssä vuodesta 1917 vuoteen 1919.

Hall voitti Stanley Cupin Kenora Thistlesissä vuonna 1907, jolloin hän sai myös henkilökohtaisen muistopalkinnon joka on nykyisin näytillä Hockey Hall of Famessa. Hän voitti Stanley Cupin Quebec Bulldogsissa vuosina 1912 ja 1913. Hän myös otteli Stanley Cupista vuonna 1904 Winnipeg Rowing Clubissa.

 1919 Stanley Cup -finaalit 
Vuonna 1919 Hall oli osa Montreal Canadiensin joukkuetta, joka pääsi Stanley Cupin finaaleihin. Finaalit keskeytettiin ja lopulta lopetettiin espanjantaudin puhkeamisen vuoksi. Influenssa todettiin usealla pelaajalla, niin Canadiensista kuin sen vastustajastakin Seattle Metropolitansista. Hall menehtyi tautiinsa liittyvään keuhkokuumeeseen seattlelaisessa sairaalassa ainoastaan viisi päivää Stanley Cup -finaalien keskeyttämisen jälkeen.

Hall valittiin arvostettuun Hockey Hall of Fame -kunniagalleriaan vuonna 1961.

Uran tilastot
     Runkosarja   Pudotuspelit   Palkinnot Kausi Joukkue Liiga O M S P R O M S P R1902–03Brandon HC  MNWHA   	6808-- -- ---- --1903–04Winnipeg Rowing Club MHL Sr. 6 6  3  9  10 -- -- -- -- -- Winnipeg Rowing Club  St. Cup --  -- -- -- --  3  1  0  1 -- 1904–05   	Brandon Wheat Cities  	 MHL Sr.  10 11 2 13 11 --  --  --  --  -- 1905–06   	Portage Lake-Houghton  	 IHL 	 	20 33 0 33 98  --  --  --  --  -- 	Quebec Bulldogs	 ECAHA	 3 2 0 2 3  --  --  --  --  -- 	1906–07 Brandon Wheat Cities  	 MHL Pro 	 9 14 0 14 32  2  5   0  5   5 Kenora Thistles	St. Cup  --  --  --  --  --  --  --  --  --  --  1907–08   Montreal HC    ECAHA  4 5 0 5 11 --  --  --  --  -- 	Montreal Shamrocks  	 ECAHA 	 4 4 0 4 6 --  --  --  --  -- 1908–09   	Montreal Wanderers  	 ECHA  5 10 0 10 15 --  --  --  --  -- 	Edmonton Pros  	 Exh.	 1 8 0 8 6 --  --  --  --  -- 	Winnipeg Maple Leafs  	 MHL Pro 	 2 2 1 3 0 2 2 1 3 9	Montreal Wanderers  	 Exh. 	 1 2 0 2 0 --  --  --  --  -- 1909–10 Montreal Shamrocks  	 NHA 	 10 8 0 8 47 --  --  --  --  -- 	Montreal Shamrocks  	 CHA 	 1 7 0 7 6 --  --  --  --  -- 1910–11   	Quebec Bulldogs  	 NHA 	 10 0 1 1 24 --  --  --  --  -- 1911–12   	Quebec Bulldogs  	 NHA 	 18 15 1 16 43 2 2 0 2 0	Quebec Bulldogs  	 St. Cup 	 --  --  --  --  --  2 2 0 2 2  1912–13   Quebec Bulldogs  	 NHA 	 18 6 2 8 78 2 3 --  3 -- 	Quebec Bulldogs  	 St. Cup 	 --  --  --  --  --  2 3 0 3 0  1913–14   	Quebec Bulldogs  	 NHA 	 19 13 4 17 61 --  --  --  --  -- 1914–15  Quebec Bulldogs  	 NHA 	 20 3 2 5 52 --  --  --  --  -- 1915–16  Quebec Bulldogs  	NHA 	 23 1 2 3 89 --  --  --  --  -- 1916–17 Quebec Bulldogs  	NHA  19  6  5  11  95 --  -- -- -- --  1917–18Montreal CanadiensNHL218715100201112 1918–19Montreal CanadiensNHL1771889500017 NHL yhteensä3815823189701129

 Palkinnot ja saavutukset 
 IHL All-Star joukkueessa (1906)
 Stanley Cupin voitto (1907 - Kenora 1912 ja 1913 - Quebec)
 Hall of Fameen vuonna 1961
 Manitoba Hockey Hall of Famen "kunniajäsen"

 Fiktiossa 
 Roy MacGregorin kirjassa The Ghost of the Stanley Cup hänen The Screech Owls jääkiekkokirjasarjassaan, "Paha" Joe Hall oli kummittelevan hengen nimi.

Luokka:Brittiläiset jääkiekkoilijat
Luokka:Kanadalaiset jääkiekkoilijat
Luokka:Hockey Hall of Fame
Luokka:Vuonna 1882 syntyneet
Luokka:Vuonna 1919 kuolleet